rejauldu/bengali-wikipedia huggingface dataset:
ক্রিস ফুহরিখ (; জন্ম: ৯ জানুয়ারি ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব স্টুটগার্ট এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ফুহরিখ ২০২৩ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন ক্রিস ফুহরিখ ১৯৯৮ সালের ৯ই জানুয়ারি তারিখে জার্মানির কাস্ট্রপ-রাউক্সেলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৩ সালের ১৪ই অক্টোবর তারিখে, ২৫ বছর, ৯ মাস ও ৫ দিন বয়সে, ডান পায়ে ফুটবল খেলায় পারদর্শী ফুহরিখ মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন।https://www.usatoday.com/story/sports/soccer/2023/10/14/germany-beats-us-3-1-in-soccer-exhibition-as-reyna-plays-under-berhalter-for-first-time-since-feud/71189227007/ উক্ত ম্যাচের ৮১তম মিনিটে আক্রমণভাগের খেলোয়াড় জামাল মুসিয়ালার বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2023-oktober-usa-deutschland/ ম্যাচে তিনি ২৫ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4082540 ম্যাচটি জার্মানি ৩–১ গোলের ব্যবধানে জয়লাভ করেছিল।https://www.national-football-teams.com/matches/report/37519/Usa_Germany.html জার্মানির হয়ে অভিষেকের বছরে ফুহরিখ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০২৩  ১  ০ ২০২৪  ২  ০ সর্বমোট  ৩  ০  তথ্যসূত্র  বহিঃসংযোগ                   বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কাস্ট্রপ-রাউক্সেলের ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:১. ফুটবল ক্লাব কলন ২-এর খেলোয়াড় বিষয়শ্রেণী:১. ফুটবল ক্লাব কলনের খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড়
রায়ান টমাস পোর্টেয়াস (; জন্ম: ২৫ মার্চ ১৯৯৯; রায়ান পোর্টেয়াস নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব ওয়াটফোর্ড এবং স্কটল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, পোর্টেয়াস স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২২ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১০ ম্যাচে ১টি গোল করেছেন।  প্রারম্ভিক জীবন রায়ান টমাস পোর্টেয়াস ১৯৯৯ সালের ২৫শে মার্চ তারিখে স্কটল্যান্ডের এডিনবরায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পোর্টেয়াস স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৭ সালের ২৪শে মার্চ তারিখে তিনি চেক প্রজাতন্ত্র অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করেছেন।  ২০২২ সালের ২৭শে সেপ্টেম্বর তারিখে, ২৩ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী পোর্টেয়াস ইউক্রেনের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ইউক্রেন ০–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে পোর্টেয়াস সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১১ মাস ও ১২ দিন পর, স্কটল্যান্ডের জার্সি গায়ে প্রথম গোলটি করেছেন; ২০২৩ সালের ৮ই সেপ্টেম্বর তারিখে, সাইপ্রাসের বিরুদ্ধে ম্যাচের ১৬তম মিনিটে জ্যাক হেন্ড্রির অ্যাসিস্ট হতে স্কটল্যান্ডের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০২২  ১  ০ ২০২৩  ৮  ১ ২০২৪  ১  ০ সর্বমোট  ১০  ১  তথ্যসূত্র  বহিঃসংযোগ    বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:প্রেস্টন নর্থ এন্ড ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: ঐকমত্য হয়নি। উল্লেখযোগ্যতা স্পষ্ট করার জন্য তথ্যসুত্র আছে। কেউ পুনঃ আলচনা চাইলে আবার প্রস্তাব করুন।  --জয়ন্ত (আলাপ - অবদান) ২০:২৩, ৯ আগস্ট ২০১৮ (ইউটিসি) রাজিত রহমান   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয়। — ফেরদৌস • ১৪:১৩, ২৩ জুন ২০১৮ (ইউটিসি) উল্লেখযোগ্য নয়। --নাহিদ হোসেন (আলাপ) ০২:১১, ২৪ জুন ২০১৮ (ইউটিসি) দয়া করে কেউ একজন কি ব্যাখ্যা করবেন ঠিক কোন কারণে উল্লেখযোগ্যতা স্পষ্ট নয়? কোন কারণ ছাড়া অপসারণের প্রস্তাব কোন যুক্তি হতে পারে না। ~ যুদ্ধমন্ত্রী আলাপ ১৬:৩১, ৩ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সাদাফ হোসেন একজন পাকিস্তানি সাবেক ক্রিকেটার। তিনি খান রিসার্চ ল্যাবরেটরিজ, ফেডারেল এরিয়াস এবং রাওয়ালপিন্ডি রামসের পক্ষে হয়ে খেলেছেন। তিনি ছয় ফুট-পাঁচ লম্বা বাঁহাতি বোলার।   ক্রিকেট জীবন  ১৮ ফেব্রুয়ারী, ২০১০ সালে সারগোধায় অ্যাবোটাবাদ রাইনোসের বিপক্ষে লিস্ট এ-তে অভিষেক ঘটে।  ২০১১ সালের এপ্রিলে ওয়েস্ট ইন্ডিজ সফরের জন্য পাকিস্তানি ক্রিকেট দল যখন তাদের ওডিআই এবং টি-টোয়েন্টি দল ঘোষণা করে তখন সাদাফকে প্রাথমিকভাবে রিজার্ভের অংশ হিসেবে বাছাই করা হয়েছিলো তবে ফিটনেস সমস্যার কারণে আইজাজ চিমাকে বাদ দেওয়ার ফলে সাদাফকে দলে অন্তর্ভুক্ত করা হয়।   ২০১৭-১৮ মৌসুমের কায়েদ-ই-আজম ট্রফিতে খান রিসার্চ ল্যাবরেটরিজের পক্ষে হয়ে নয় ম্যাচে ৪৭ উইকেট নিয়ে শীর্ষস্থানীয় উইকেট শিকারী ছিলেন।   ২০১৮ সালের এপ্রিলে, ২০১৮ পাকিস্তান কাপের জন্য খাইবার পাখতুনখোয়ার স্কোয়াডে মনোনীত করা হয়। ১৪ ডিসেম্বর ২০১৮ সালে রাওয়ালপিন্ডির পক্ষে হয়ে ২০১৮-১৯ মৌসুমের জাতীয় টি২০ কাপে টি-টোয়েন্টি-তে আত্মপ্রকাশ করেন।  ২০১৯ সালের সেপ্টেম্বরে, ২০১৯-২০ মৌসুমের কায়েদ-ই-আজম ট্রফি প্রতিযোগিতার জন্য নর্দানের দলে অন্তর্ভুক্ত করা হয়।   তথ্যসূত্র   বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রাওয়ালপিন্ডি রামসের ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:চকওয়াল জেলার ব্যক্তি
ডানস্টান নদী  মার্কিন যুক্তরাষ্ট্রের মেইন অঙ্গরাজ্যের কাম্বারল্যান্ড কাউন্টির স্কারবোরো শহরের  U.S. Geological Survey. National Hydrography Dataset high-resolution flowline data. The National Map , accessed June 30, 2011   দীর্ঘ একটি নদী। এর নীচের অংশটি লবণাক্ত জলাভূমির মধ্য দিয়ে প্রবাহিত হয় এবং এটি স্কারবরো নদীর একটি উপনদী।   আরো দেখুন    মেইনের নদীর তালিকা   তথ্যসূত্র      Maine Streamflow Data from the USGS  Maine Watershed Data From Environmental Protection Agency  বিষয়শ্রেণী:মেইনের নদী
জিতেন্দ্রনাথ কুশারী (১৮৯৩ ― ২৪ ফেব্রুয়ারি ১৯৬৬) একজন ভারতীয় স্বাধীনতা সংগ্রামী, সমাজসেবী ও লেখক।  প্রারম্ভিক জীবন জিতেন্দ্রনাথ ঢাকার বাহেরক গ্রামে জন্মগ্রহণ করেন। ময়মনসিংহের বিন্ধ্যবাসিনী স্কুল থেকে ১৯০৯ সালে এন্ট্রান্স পাশ করে কিছুদিন গোয়ালন্দ স্টীমার কোম্পানীতে কাজ করেন। বরিশালের বিখ্যাত ব্ৰজমোহন কলেজ থেকে এফ.এ. পাশ করেন ও ওই কলেজ থেকে ১৯১৬ সালে বিএ পাশ করে বিভিন্ন স্থানে শিক্ষকতার কাজ করেন।  বিপ্লবী জীবন ছাত্রজীবন থেকে বিপ্লবী সংগঠনের সঙ্গে যুক্ত ছিলেন জিতেন্দ্রনাথ কুশারী। নোয়াখালিতে ভারত রক্ষা আইনে গ্রেপ্তার হয়ে খুলনা জেলায় অন্তরীণ থাকেন। ১৯১৯ সালে মুক্তি পেয়ে শিক্ষাগত যোগ্যতা গোপন রেখে কলিকাতার শ্ৰীগৌরাঙ্গ প্রেসে কম্পোজিটারের কাজ শেখেন এবং শ্যামসুন্দর চক্রবর্তীর সারভেন্ট পত্রিকায় সহকারী প্রেস ম্যানেজার হন। ভারতের জাতীয় কংগ্রেস দলের অন্যতম নেতা হিসাবে অসহযোগ আন্দোলনে যোগ দিয়ে নিজ গ্রামে ফিরে যান ও সিদ্ধেশ্বরী জাতীয় বিদ্যালয় প্রতিষ্ঠা করে প্রধান শিক্ষকের কাজ করতে থাকেন। তিনি সত্যাগ্ৰহেও যোগ দিয়ে কারাবাস করেন। ১৯২৩ খ্রীষ্টাব্দে বাহেরক সত্যাশ্রম প্ৰতিষ্ঠা করেন। ১৯৩০ ও ১৯৩২ সালে পুনরায় আন্দোলনে যোগ দিয়ে কারারুদ্ধ হন। ১৯৩৭ সালে কংগ্রেসের ঢাকা রাষ্ট্ৰীয় (জেলা) সমিতির সভাপতি হন। ১৯৪২ এ ভারত-ছাড় আন্দোলন চলাকালীন নিরাপত্তা আইনে বন্দী হন বরিশাল থেকে। স্বাধীনতার পরে ১৯৪৮ ও ১৯৪৯ সালে শান্তিনিকেতন এবং সেবাগ্রামে অনুষ্ঠিত বিশ্বশান্তি সম্মেলনে প্ৰতিনিধিরূপে উপস্থিত থাকেন। ১৯৫০ সালে তিনি পশ্চিমবঙ্গে চলে আসেন। কলকাতায় স্বরাজ পত্রিকার সম্পাদনা ও কোন্নগর নবগ্রামে শিক্ষকতা করতেন। কিছুদিন ধুবুলিয়া ক্যাম্পের কমান্ড্যান্ট ছিলেন তিনি।  রচিত গ্রন্থ  পথের সন্ধানে  গান্ধীজী স্মরণে  তথ্যসূত্র  বিষয়শ্রেণী:১৮৯৩-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি সমাজসেবক বিষয়শ্রেণী:বাঙালি লেখক বিষয়শ্রেণী:ঢাকা জেলার ব্যক্তি বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেসের রাজনীতিবিদ
আরবি নাম : রাস আল হিদ (رأس الحد) থেকে আলাদা করা, ওমানের একটি বিখ্যাত কচ্ছপ প্রজনন সৈকত সহ একটি জেলা।  আল হিদ শহর (  ; ট্রান্সলিটারেটেড : আল-হিদ্দ) বাহরাইনের একটি শহর, মুহাররাক দ্বীপের দক্ষিণ-পূর্ব প্রান্তে একটি বালির থুতুতে অবস্থিত। এই শহরে অধিকাংশ মানুষ সুন্নি মতবাদে বিশ্বাসী। এছাড়াও এটি তার সমৃদ্ধ সামুদ্রিক কাঁকড়ার পাশাপাশি পরিষ্কার নীল সমুদ্রের জন্যও সুপরিচিত। বাহরাইনে তেল আবিষ্কারের আগে, হিদের বাসিন্দারা মূলত মাছ ধরা বা মুক্তা ডাইভিং শিল্পের সাথে জড়িত ছিল। বাহরাইনে অনেক ফিজিরির হিদ ভিত্তিক পারফরম্যান্স গ্রুপ রয়েছে ।  আল হিদকে বাহরাইনের একটি অত্যন্ত ধর্মীয় এবং সাংস্কৃতিকভাবে রক্ষণশীল এলাকা হিসাবে বিবেচনা করা হয়, যেখানে শহরের অনেক ফিরজান বা আশেপাশের এলাকাগুলি পুরানো ভবনগুলির সমন্বয়ে গঠিত।   ভূগোল  হিদে বাহরাইন আন্তর্জাতিক বিমানবন্দর রয়েছে, যা আরাদের দক্ষিণে অবস্থিত। এ শহরের নিকটে ইস্ট হিদ সিটি অবস্থিত, যা নির্মাণাধীন একটি বড় পাবলিক হাউজিং প্রকল্প। শেখ খলিফা কজওয়ে বাহরাইন দ্বীপের জুফায়ারের সাথে হিদকে সংযুক্ত করেছে। আল হিদের উচ্চতা ৩ মিটার।   সাংস্কৃতি  এখানকার অধিকাংশ মানুষ আরবি ভাষায় কথা বলে। ইংরেজি, জার্মান, ফার্সী, রুশ ভাষাভাষিও আছে। বিনোদনের জন্য এখানে ক্লাব, ডিজে হাউস, ক্রিড়া সংগঠন রয়েছে। আল-হিদ ফুটবল ক্লাব অনেক জনপ্রিয়।   সরকার ও অবকাঠামো  হিদ তার নিজস্ব পৌরসভার অধীনে পরিচালিত হত, কিন্তু আজ এটি মুহাররাক গভর্নরেটের অধীনে পরিচালিত হয়।  হিদের দক্ষিণে পুনরুদ্ধার করা জমিতে নতুনভাবে নির্মিত হিদ শিল্প এলাকা অবস্থিত। বেশ কয়েকটি কারখানা ছাড়াও, এ শিল্প এলাকায় একটি বৃহৎ বিদ্যুৎ কেন্দ্র, একটি জল বিশুদ্ধকরণ প্ল্যান্ট (যা বাহরাইনের বিশুদ্ধ জলের চাহিদার ৭৫% সরবরাহ করে), এবং একটি ড্রাইডক (আরব শিপ বিল্ডিং এবং মেরামত ইয়ার্ড বা এএসআরওয়াই) রয়েছে। পরিবহন মন্ত্রণালয়ের অধীন বন্দর ও সামুদ্রিক বিষয়ক অফিসের সদর দফতরসহ হিদে ৭০২ বিল্ডিংয়ে রয়েছে।"Contact Us " Ministry of Transportation. Retrieved on February 7, 2014. "Ports and Maritime Affairs P.O. Box 75315 Hidd Kingdom of Bahrain Tel: +973 17 359595 Fax: +973 17 359558 Courier address: Building 702, Road 1510, Hidd 115" Address in Arabic  : "شئون الملاحة البحرية صندوق بريد 75315 الحد، مملكة البحرين هاتف: 0097317359595 فاكس: 0097317359558 العنوان: مبنى 702، طريق 1510، الحد 115 "   শিক্ষা  শিক্ষা মন্ত্রণালয় সরকারি ও বে-সরকারি বিদ্যালয় পরিচালনা করে। ছেলেদের জন্য সরকারি স্কুলের মধ্যে রয়েছে আল-হিদ প্রাইমারি ইন্টারমিডিয়েট বয়েজ স্কুল এবং সাউথ হিড প্রাইমারি বয়েজ স্কুল। মেয়েদের জন্য সরকারি স্কুলের মধ্যে রয়েছে আসমা দ্যাট আল-নেকুইন প্রাইমারি ইন্টারমিডিয়েট গার্লস স্কুল এবং আল-হিদ সেকেন্ডারি গার্লস স্কুল ।"Directory ." Ministry of Education. Retrieved on 4 September 2009.   যোগাযোগ  বাহরাইনের একটি প্রসিদ্ধ শহর হচ্ছে হিদ শহর। আকাশ, জল ও স্থল পথে এ শহরে যাতায়াত করা যায়। আল-হিদ আন্তর্জাতিক বিমান বন্দর এ শহরে অবস্থিত। এ শহরের রাস্তাসমূহ সুন্দর পরিচ্ছন্ন।   তথ্যসূত্র   বিষয়শ্রেণী:বাহরাইনের জনবহুল স্থান বিষয়শ্রেণী:উইকিউপাত্তে স্থানাঙ্ক আছে
সুন্দর শেখর পঞ্চকোট রাজ্য শাসনকারী শেখর রাজবংশের ঊনবিংশ রাজা ছিলেন।   সংক্ষিপ্ত পরিচিতি  সুন্দর শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ভীম শেখরের পুত্র ছিলেন। তিনি ৬১৬ খ্রিষ্টাব্দ হতে ৬৩০ খ্রিষ্টাব্দ পর্য্যন্ত রাজ্য শাসন করেন। গোবিন্দ শেখর, নরেন্দ্র শেখর ও রণজিৎ শেখর নামক তার তিন পুত্র ছিল।   তথ্যসূত্র      বিষয়শ্রেণী:শেখর রাজবংশ
চ্যবন () হিন্দুধর্মের একজন ঋষি। তিনি ছিলেন ভৃগুর পুত্র, যিনি উপনিষদে ভৃগু বারুণী নামেও পরিচিত, এবং চ্যবনপ্রশম নামে পরিচিত বিশেষ ভেষজ পিণ্ড বা বলবর্ধক ঔষধের মাধ্যমে পুনরুজ্জীবনের জন্য পরিচিত, যা অশ্বিনীদের দ্বারা প্রস্তুত করা হয়েছিল।Mahabharat মহাভারত অনুসারে, তিনি ইন্দ্রের বজ্রকে মোকাবিলা করার জন্য যথেষ্ট শক্তিশালী ছিলেন এবং অশ্বিনীগণ তাদের যজ্ঞের অংশ পাওয়ার জন্য দায়ী ছিলেন। তিনি এটি অর্জনের জন্য অসুর, মদকে সৃষ্টি করেছিলেন।  ঋগ্বেদ ৭.৬৪:৬ অনুসারে, চ্যবন একজন বৃদ্ধ ও দুর্বল ব্যক্তি যার যৌবন ও শক্তি অশ্বিনীদের দ্বারা পুনরুদ্ধার করা হয়েছিল। ঋগ্বেদ ১০.৬১:১-৩ অনুসারে,  চ্যবন হলেন তুর্বায়নের দুর্বল প্রতিপক্ষ, যিনি ইন্দ্র উপাসক পকথ রাজা, কারণ পরবর্তীরা অশ্বিনীদের কাছাকাছি ছিল।  একটি ঐতিহ্য অনুসারে, তিনি বৈবস্বত মনুর কন্যা আরুষীকে বিয়ে করেছিলেন। তাদের ছেলে ঔর্ব। অন্য একটি ঐতিহ্য অনুসারে, তিনি বৈদিক রাজা শর্যাতির কন্যা এবং বৈবস্বত মনুর নাতনী সুকন্যাকে বিয়ে করেছিলেন। তাদের দুটি পুত্র ছিল - অপনবন ও দধিচ।Pargiter, F.E. (1922, reprint 1972). Ancient Indian Historical Tradition, Delhi: Motilal Banarsidass, pp.193-7 তাকে হরিৎ ও উদ্দালক বারুণীর পিতা হিসেবেও বিবেচনা করা হয়।  তথ্যসূত্র  বিষয়শ্রেণী:ঋষি বিষয়শ্রেণী:হিন্দু পুরাণ
ডেভিড রবিন (২৫ জানুয়ারী, ১৯৩৪ - ২৬ অক্টোবর, ১৯৮৪) ভ্যান্ডারবিল্ট বিশ্ববিদ্যালয়ের একজন এন্ডোক্রিনোলজির অধ্যাপক ছিলেন, তিনি পুরুষের গর্ভনিরোধক সম্ভাবনা নিয়ে গবেষণা করেছিলেন।  তিনি দক্ষিণ আফ্রিকার জাস্ট্রনে জন্মগ্রহণ করেন। পিতামাতার চার সন্তানের মধ্যে সর্বকনিষ্ঠ হিসেবে তিনি ১৯৭৯ সালে অ্যামিওট্রফিক ল্যাটারাল স্ক্লেরোসিস (লু গেরিগ রোগ) রোগে আক্রান্ত হন। তার অসুস্থতা সত্ত্বেও তিনি কম্পিউটারের সাহায্যে তার গবেষণা চালিয়ে যেতে সক্ষম হন।   প্রকাশনা   Rabin, David; Mckenna, T. Joseph (1982). Clinical endocrinology and metabolism : principles and practice.  New York [u.a.]: Grune & Stratton. .   তথ্যসূত্র    বহিঃসংযোগ        বিষয়শ্রেণী:১৯৩৪-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:মার্কিন অন্তঃক্ষরা গ্রন্থিবিজ্ঞানী বিষয়শ্রেণী:২০শ শতাব্দীর মার্কিন চিকিৎসক
thumb|পোখরা বিশ্ববিদ্যালয়ের প্রধান দরজা পোখরা বিশ্ববিদ্যালয় (নেপালি: पोखरा विश्वविद्यालय) ১৯৯৭ সালে নেপালের পঞ্চম বিশ্ববিদ্যালয় হিসাবে প্রতিষ্ঠিত হয়েছিল।Bajracharya, Dayananda Science and Technology in Nepal p172, Royal Nepal Academy of Science and Technology, 2001 এর কেন্দ্রীয় কার্যালয়টি পশ্চিম বিকাশ অঞ্চলের কাস্কী জেলার লেকনাথ পৌরসভার পোখরায় অবস্থিত। পূর্বাঞ্চল বিশ্ববিদ্যালয়ের পাশাপাশি উচ্চ শিক্ষায় প্রবেশের উন্নতির জন্য সরকারের নীতিমালার অংশ হিসাবে পিইউ গঠিত হয়েছিল। প্রধানমন্ত্রী হলেন বিশ্ববিদ্যালয়ের উপাচার্য এবং শিক্ষামন্ত্রী হলেন উপ-উপাচার্য। উপাচার্য হলেন বিশ্ববিদ্যালয়ের প্রধান প্রশাসক।  অবস্থান পোখারা বিশ্ববিদ্যালয়টি খুডি-ধুঙ্গিপাটনে, কাসকি জেলার পোখারা লেখনাথ পৌরসভায় অবস্থিত, যা পোখারা শহরের (পৃথ্বী মোড়) এর ১৩ কিলোমিটার পূর্বে, যেমন বিজয়পুর ব্রিজ থেকে ৮ কিলোমিটার দূরে। এটি হিমালয় পর্বতমালার মতো শিখর যেমন পর্বত মাছাপুচ্ছরে, পর্বত ধবলগিরি এবং পর্বত অন্নপূর্ণা কোলে লেকনাথের সাত হ্রদ সিটির প্রশান্ত ও মনোরম স্থানে একাডেমিক ভবন তৈরি করেছে। এছাড়াও, বেগনাস হ্রদ এবং রুপা হ্রদটি তার একাডেমিক ভবন এবং কেন্দ্রীয় অফিস থেকে হাঁটা দূরত্বের মধ্যে রয়েছে।  শিক্ষায়তনিক প্রণোদনা পোখরা বিশ্ববিদ্যালয় ১৯৯৭ সালের পোখরা বিশ্ববিদ্যালয় আইন অনুসরণ করে উপাধি বা ডিগ্রি প্রদান শুরু করে।পোখরা বিশ্ববিদ্যালয়ের চারটি সংগঠিত বিদ্যালয় রয়েছে যেখানে স্নাতক, স্নাতকোত্তর এবং পিএইচডি উপাধি আনুষ্ঠানিকভাবে প্রদান করা হয়। পোখরা বিশ্ববিদ্যালয়ের সাথে যুক্ত ৫৭টি শিক্ষায়তনিক প্রতিষ্ঠান রয়েছে, যেগুলোতে স্নাতক, স্নাতকোত্তর, এম.ফিল এবং পিএইচডি উপাধি প্রদান করা হয়  শিক্ষাদান বিশ্ববিদ্যালয়ট সেমিস্টার ব্যবস্থা ব্যবহার করে। স্নাতক চার বছর (আটটি সেমিস্টার) এবং স্নাতকোত্তর দুই বছর (চারটি সেমিস্টার) মেয়াদের। এম ফিল ডিগ্রি দেড় বছর (তিনটি সেমিস্টার) মেয়াদের। দর্শনের ডিগ্রির জন্য দেড় বছর (তিন সেমিস্টার) অধ্যয়ন প্রয়োজন। সমস্ত পড়ালেখা ইংরেজিতে সঞ্চালিত হয়।  চারটি অনুষদ রয়েছে:  বিজ্ঞান ও প্রযুক্তি অনুষদ  ব্যবস্থাপনা শিক্ষা অনুষদ  মানবিক ও সামাজিক বিজ্ঞান অনুষদ  স্বাস্থ্য বিজ্ঞান অনুষদ  ছাত্রবৃত্তি নেপালের বৃহত্তম বৃত্তি প্রদানকারী বিশ্ববিদ্যালয় হিসাবে, পোখরা বিশ্ববিদ্যালয় অনুমোদিত কলেজগুলিতে অনুমোদিত ছাত্রদের ১০ শতাংশ এবং গঠনমূলক স্কুলগুলিতে অনুমোদিত ছাত্রদের ২০ শতাংশকে বৃত্তি প্রদান করে৷ সরকারী বা বেসরকারী স্কুল বা কলেজ থেকে স্নাতকরা বৃত্তি এবং অন্যান্য আর্থিক সহায়তার জন্য আবেদন করার যোগ্য।   ২০১৭ সাল পর্যন্ত, সরকারি স্কুলে এসএলসি পরীক্ষায় উত্তীর্ণ যে কোনো শিক্ষার্থী বৃত্তি পাওয়ার যোগ্য ছিল; যাইহোক, ২০২১ সাল থেকে শুরু করে, সরকারি স্কুলে ৬ থেকে ১০ শ্রেণী পর্যন্ত স্নাতক হওয়া ছাত্রদের অগ্রাধিকার দেওয়া হবে। অবশিষ্ট বৃত্তি তারপর একটি সরকারি স্কুলে ১০ শ্রেণী থেকে স্নাতক ছাত্রদের বিতরণ করা হয়। বেসরকারী স্কুলের ছাত্ররাও আবেদন করতে পারে, কিন্তু এই নতুন স্কিমের অধীনে বৃত্তি পাওয়া তাদের পক্ষে প্রায় অসম্ভব।  পোখরা বিশ্ববিদ্যালয় বৃত্তি নির্বাচন পরীক্ষা আবেদনকারীদের প্রবেশ স্কোর এবং অন্যান্য প্রমাণপত্রের উপর ভিত্তি করে বৃত্তি পাওয়ার যোগ্যতা নির্ধারণ করে।  আরো দেখুন  উন্নত যোগাযোগ, শিক্ষা ও গবেষণা ইনস্টিটিউট   তথ্যসূত্র  বহিঃসংযোগ     বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেপালের বিশ্ববিদ্যালয় ও কলেজ বিষয়শ্রেণী:পোখরায় শিক্ষা বিষয়শ্রেণী:পোখরা বিশ্ববিদ্যালয় বিষয়শ্রেণী:১৯৯৬-এ নেপালে প্রতিষ্ঠিত
ভার্সাই চুক্তি অনুসারে জার্মানির (বর্তমান পোল্যান্ড-এর) ডানজিগ বন্দরের মালিকানা দিয়ে দেয়া হয়েছিল রাষ্ট্রপুঞ্জকে [league of nations]।১৯৩৯ এর ২১ শে মার্চ হিটলার ডানজিগের মালিকানা এবং ঐ পর্যন্ত যাবার জন্য পোল্যান্ডের ভেতর দিয়ে সড়ক ও রেলপথ দাবী করেন ।পোল্যান্ড দাবী অগ্রাহ্য করায় যুদ্ধের সম্ভাবনা তৈরি হল । সোভিয়েত ইউনিয়নকে নিষ্ক্রিয় রাখার জন্য জার্মানি অনাক্রমণ চুক্তি [non-aggression treaty] করে ।এই চুক্তিতে গোপণে ভাগবাঁটোয়ারার খসড়াও করা হয় । অন্যদিকে ব্রিটেন ও ফ্রান্স পোল্যান্ডের সাথে সহায়তা চুক্তি করে । ১লা সেপ্টেম্বর সীমান্তে একটি সাজানো আক্রমণের ছুতো ধরে হিটলার পোল্যান্ড দখলের অভিযান শুরু করল ।৩রা সেপ্টেম্বর মিত্রবাহিনী জার্মানির বিরুদ্ধে যুদ্ধ ঘোষণা করল,এবং শুরু হল দ্বিতীয় বিশ্বযুদ্ধ । পোলিশ বাহিনী আয়তনে যথেষ্ট বিশাল হলেও তাদের অস্ত্রশস্ত্র ও সামরিক চিন্তাভাবনা ছিল সনাতন ।প্রথম দিনই জার্মান বিমান বাহিনী বোমা ফেলে তাদের শহর ,রেল ,সেতু ,শক্তিকেন্দ্র এবং তাদের বিমান বাহিনী অচল করে দিল ।অন্যদিকে সাইলেশিয়া ,প্রুশিয়া ,মোরাভিয়া ,স্লোভাকিয়া দিয়ে জার্মান বাহিনী ঢুকে পোলিশ বাহিনীকে ছিন্নবিচ্ছিণ্ন করে দিল ।ফরাসি ও ব্রিটিশ বাহিনী সাহায্য করবার সুযোগ পেল না ।এটি পশ্চিমের বিশ্বাসভঙ্গতা হিসেবে পরিচিত । জার্মানির এই নতুন ধরনের যুদ্ধ পদ্ধতি blitzkrieg বা ঝটিকা যুদ্ধ নামে পরিচিত । ১৭ই সেপ্টেম্বর গোপন সমঝোতা অনুসারে সোভিয়েত বাহিনীও আক্রমণে যোগ দিল । পরদিনই পোলিশ কর্তাব্যক্তিরা দেশ ছাড়লেন ।ওয়ারস পতন হলো ২৭শে সেপ্টেম্বর ।শেষ সেনাদল কক্ দুর্গে যুদ্ধ করে ৬ই অক্টোবর পর্যন্ত । পোল্যান্ড অবশ্য আনুষ্ঠানিকভাবে আত্মসমর্পণ করেনি ।অনেক পোলিশ মিত্র বাহিনীতে যোগ দেয় এবং অনেকে যুদ্ধ শেষ হওয়া পর্যন্ত গেরিলা যুদ্ধ চালিয়ে যায় ।   তথ্যসূত্র   বিষয়শ্রেণী:দ্বিতীয় বিশ্বযুদ্ধ
কালারওএস একটি মোবাইল অপারেটিং সিস্টেম যা অপো ইলেক্ট্রনিকস অ্যান্ড্রয়েড উন্মুক্ত উৎসের প্রকল্পের উপর ভিত্তি করে তৈরি করেছিল। অপো স্মার্টফোন ছাড়াও রিয়েলমি ফোনগুলোতেও কালারওএস ব্যবহার করা হতো। ওয়ানপ্লাস ৯ সিরিজ থেকে ওয়ানপ্লাসের সকল স্মার্টফোন চীনে হাইড্রোজেন ওএস (অক্সিজেনওএসের চীনা সংস্করণ) এর পরিবর্তে কালার ওএস প্রাক-ইন্সটলকৃত অবস্থায় ছাড়া হয়। কালারওএস–এ কাস্টমাইজড থিম, উন্নত গোপনীয়তা নিয়ন্ত্রণ এবং ব্যাটারি অপটিমাইজেশনের মতো ফিচার রয়েছে যা সাধারণ অ্যান্ড্রয়েড অভিজ্ঞতার বাইরে অতিরিক্ত সুবিধা দেয়। বর্তমানে এটি নিয়মিত আপডেটের মাধ্যমে নতুন ফিচার ও সিকিউরিটি প্যাচ সরবরাহ করে, ফলে ব্যবহারকারীরা দীর্ঘমেয়াদে নিরাপদ ও আধুনিক অভিজ্ঞতা পান।   সংস্করণ ইতিহাস  ColorOS সংস্করণAndroid সংস্করণমুক্তির তারিখ১.০জেলি বিন (4.1)২৩ সেপ্টেম্বর ২০১৩১.০.০i–১.০.৯i, ১.১, ১.২ ও ১.৪ সিরিজ৪.২–৪.৩তারিখ অজানা২.০ সিরিজ (২.০, ২.০.০i-২.০.৮i)কিটক্যাট (4.4)তারিখ অজানা২.১ সিরিজ (২.১, ২.১.০i-২.১.৫i)ললিপপ (5.0)তারিখ অজানা৩.০৫.১ (Lollipop)১৭ মার্চ ২০১৬৩.০.০i৫.১তারিখ অজানা৩.১ন্যুগাট (7.0)তারিখ অজানা৩.২ন্যুগাট (7.1)তারিখ অজানা৫.০–৫.২.১অরিও (8.0–8.1)তারিখ অজানা৬.০–৬.১.২পাই (9.0)১৭ মার্চ ২০১৯৬.৭অ্যান্ড্রয়েড ১০তারিখ অজানা৭.০১০২৬ নভেম্বর ২০১৯৭.১, ৭.২১০তারিখ অজানা১১১১১৪ সেপ্টেম্বর ২০২০১১.১১১২৩ ডিসেম্বর ২০২০১১.২, ১১.৩১১তারিখ অজানা১২১১/১২১৬ সেপ্টেম্বর ২০২১১২.১১২২৪ ফেব্রুয়ারি ২০২২১৩১৩১৯ আগস্ট ২০২২১৩.১১৩২১ মার্চ ২০২৩১৩.২১৩২৯ আগস্ট ২০২৩১৪১৪১৬ নভেম্বর ২০২৩১৪.১১৪২৩ মে ২০২৪১৫১৫১৭ অক্টোবর ২০২৪ (চীন)১৬১৬এপ্রিল ২০২৫ (Closed beta শুরু)   ঘটনা  ২০২০ সালের ২৬শে নভেম্বরে গিজমোচায়নার একটি প্রতিবেদনে অপো নিশ্চিত করেছিল যে উক্ত সময় পর্যন্ত প্রায় ৩৭০ মিলিয়ন কালারওএস সক্রিয় ব্যবহারকারী ছিল।  ওয়ানপ্লাসের সিওও লিউ ফেংশু ঘোষণা দিয়েছিলেন যে ২০২২ সালের শুরুর দিকে ওয়ানপ্লাস ৮ সিরিজের সকল ফোনে কালারওএসের হালনাগাদ প্রদান করা হবে। কিন্তু লিউ ফেংশু ওয়ানপ্লাস ৮ বৈশ্বিক সংস্করণে কালারওএস হালনাগাদের স্পষ্টভাবে কিছু বলেননি।  ২০২১ সালের ২রা জুলাই ওয়ানপ্লাস অপোর কালারওএসের সাথে একত্রীকরণের ঘোষণা দিয়েছে। কালারওএসের নিয়মিত হালনাগাদ এবং ব্যবহারকারীর জন্য সহজ ইন্টারফেসের কারণে এটি দ্রুত জনপ্রিয়তা অর্জন করেছে। ওয়ানপ্লাস ফোনে একত্রীকরণের ফলে ব্যবহারকারীরা আরও স্থিতিশীল এবং উন্নত সফটওয়্যার অভিজ্ঞতা পাবেন।   আরো দেখুন    অপো  ওয়ানপ্লাস   তথ্যসূত্র    বহিঃসংযোগ      বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:অ্যান্ড্রয়েড ফোর্ক বিষয়শ্রেণী:এআরএম অপারেটিং সিস্টেম বিষয়শ্রেণী:মোবাইল লিনাক্স বিষয়শ্রেণী:সফটওয়্যার ফোর্ক বিষয়শ্রেণী:লিনাক্স ডিস্ট্রিবিউশন বিষয়শ্রেণী:কাস্টম অ্যান্ড্রয়েড ফার্মওয়্যার
অ্যানেট বকসি (জন্ম: ৯ই মে, ১৯৭৮), ছদ্মনাম অ্যানেট ডন, একজন হাঙ্গেরীয় পতিতা, মেকআপ শিল্পী, সিরামিসিস্ট, মডেল এবং প্রাক্তন পর্নোগ্রাফিক অভিনেত্রী। তিনি ২০০০-এর দশকে একজন মডেল এবং প্রাপ্তবয়স্ক চলচ্চিত্র অভিনেত্রী হিসাবে তার কর্মজীবনের জন্য খ্যাতি অর্জন করেছিলেন। ২০০৭ সালের মার্চে তিনি টুইস্টিস ট্রিট অফ দ্য মান্থ হিসেবে নির্বাচিত হয়েছিলেন।   প্রাথমিক জীবন  জন্ম সালগোটারজন, নগরাডে, বকসি একজন মেক আপ শিল্পী হিসেবে কাজ শুরু করেন এবং এছাড়াও হাঙ্গেরীয় বাণিজ্যিক টেলিভিশনে, যেখানে তার অনিয়মিত উপস্থিতি ছিল।  তারপরে হালকা পোশাক পরা মেয়েদের একটি ফটোশুট ছিল, বকসি, এটি দেখে অনুপ্রাণিত হয়ে, এটি চেষ্টা করার কথা ভেবেছিলেন এবং শীঘ্রই তিনি একজন প্রাপ্তবয়স্ক মডেল হয়েছিলেন।    তথ্যসূত্র    বহিঃসংযোগ            বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় পর্নোগ্রাফি চলচ্চিত্র অভিনেত্রী বিষয়শ্রেণী:রূপসজ্জাশিল্পী বিষয়শ্রেণী:গ্ল্যামার মডেল বিষয়শ্রেণী:হাঙ্গেরীয় চলচ্চিত্র অভিনেত্রী
ঢাকা পাতাল রেল () হচ্ছে বাংলাদেশের রাজধানী ঢাকার একটি প্রস্তাবিত ভূগর্ভস্থ শহুরে রেল নেটওয়ার্ক। এটি বাংলাদেশ সেতু কর্তৃপক্ষ দ্বারা পরিকল্পিত। সাধারণত একে ঢাকা মেট্রো রেল নামে পরিচিত প্রস্তাবিত দ্রুতগামী গণপরিবহন নেটওয়ার্ক থেকে পৃথক একটি পরিবহন ব্যবস্থা হিসেবে ধরা হয়েছে। যদিও ঢাকা মেট্রো রেল ও ঢাকা পাতাল রেল ভিন্ন কর্তৃপক্ষ কর্তৃক ভিন্ন পরিবহন ব্যবস্থা, তবে ভবিষ্যতে কোনো এক সময়ে তারা একক গণপরিবহন ব্যবস্থায় অন্তর্ভুক্ত হবে।   ইতিহাস  ২০১৮ সালের আগস্টে বাংলাদেশ সেতু কর্তৃপক্ষ ঢাকা পাতাল রেলের সম্ভাব্যতা অধ্যয়ন এবং প্রাথমিক নকশা পরিচালনার জন্য স্প্যানিশ পরামর্শকারী সংস্থা "টিওয়াইপিএসএ"-কে নিয়োগ করেছে। প্রাথমিক পরিকল্পনাটি ছিল ৯০ কিলোমিটারের একটি পাতাল রেল নেটওয়ার্ক নির্মাণ, যাতে চারটি লাইন থাকবে, এবং গড়ে প্রায় এক কিলোমিটার দূরত্ব পরপর স্টেশন থাকবে। কিছু সম্ভাব্যতা অধ্যয়নের পর, প্রকল্পটি ২৩৮ কিলোমিটার দৈর্ঘ্যসহ পুরো ঢাকা জুড়ে প্রসারিত করা হয়। নতুন রুটগুলি এখনও চূড়ান্ত হয়নি।  মোট ২৫০টি স্থানে বেশ কয়েকটি জিওটেকনিক্যাল এবং জিওফিজিক্যাল সমীক্ষা এবং তদন্ত চালানো হবে, যার মধ্যে ১৮০টি স্থানে বোরহোল ড্রিল করা হয়েছে। বোরহোলগুলো প্রস্তাবিত স্টেশন অঞ্চলে ড্রিল করা হয়, সাথে স্টেশনগুলোর মধ্যবর্তী স্থানে ভূমিকম্পের সিপিটিউ পরীক্ষা করা হবে। ট্র্যাফিক গণনা, রাস্তার উৎস/গন্তব্য জরিপ, ভ্রমণের সময় ও বিলম্ব অধ্যয়ন, এবং গণপরিবহন জরিপসহ ট্র্যাফিক এবং পরিবহন জরিপ চালানো হচ্ছে।   তথ্যসূত্র    বহিঃসংযোগ    বাংলাদেশ সেতু কর্তৃপক্ষ (বিবিএ)  ঢাকা পরিবহন সমন্বয় কর্তৃপক্ষ (ডিটিসিএ)  ঢাকা গণপরিবহন সংস্থা লিমিটেড (ডিএমটিসিএল)  জাপান আন্তর্জাতিক সহযোগিতা সংস্থা (জাইকা)  বিষয়শ্রেণী:বাংলাদেশের ভূগর্ভস্থ দ্রুতগামী গণপরিবহন বিষয়শ্রেণী:ঢাকার রেল পরিবহন বিষয়শ্রেণী:বাংলাদেশ রেলওয়ে বিষয়শ্রেণী:বাংলাদেশের গণপরিবহন